Kavet 'm eus dre zegouezh ur varzhoneg gant Anjela Duval he deus addegaset va haiku kentañ d'am soñj. Hag an eil haiku ivez… Levenez eo hec'h anv. (Tu zo da gaout an holl varzhonegoù war al lec'hienn savet gant ar gevredigezh "Mignoned Anjela" © Kuzul ar Brezhoneg.) Setu bremañ ar varzhoneg 'm eus kavet :  Dont a ra hep benveg  Hep taboulin na trompilh  He c'han na sav ket re  uhel  Dreist an tosennoù.  Emañ damdost dindan an dorn.  Dont a ra d'azezañ digamambre  E-kichen ar re a ro dezhi degemer.Tost eo ouzh ur salm :  Aotrou, n'eo ket lorc'hus va c'halon ha n'eo ket balc'h va daoulagad.  Ne glaskan ket traoù re vras na re uhel diouzhin-me.    Daoust ha n'em eus ket kentoc'h plaenaet ha sioulaet va ene ?  Evel ur bugelig war vrennid e vamm, evel ur bugelig va c'halon ennon-me.    A Israel, esper en Aotrou, bremañ evel da  holl viken.An den eo ret dezhañ pleustriñ an uvelded hervez ar salm tra ma lavar Anjela eus uvelded al levenez hec'h-unan. Uvelded al levenez a c'halv an den war he lerc'h. N'eo ket ur galv da-vat, ur bedadenn kentoc'h. Ur mestr eus furnez eo al levenez neuze, kelenn a ra dimp dont da vezañ mab-den dre hentoù ur galon habask.